
5. pielikums
[bookmark: _Toc328135493]Valsts pētījumu programmas 
“Aizsardzības inovāciju pētījumu programma” 2026.–2029. gadam
projektu pieteikumu atklātā konkursa nolikumam

Apliecinājums par interešu konflikta neesamību, konfidencialitātes,
sankciju, drošības un informācijas neizpaušanas prasību ievērošanu
1. Interešu konflikts
Interešu konfliktu konstatē šādās situācijās:
1. eksperts ir projekta vadītājs, projekta galvenais izpildītājs, projekta izpildītājs jebkurā no projekta pieteikumiem, kuri ir iesniegti Latvijas Zinātnes padomes (turpmāk – Padome) izsludinātajā valsts pētījumu programmas “Aizsardzības inovāciju pētījumu programma” 2026.–2029. gadam projektu pieteikumu atklātā konkursa nolikumam projektu pieteikumu atklātajā konkursā (turpmāk – konkurss);
2. eksperts pēdējo piecu gadu laikā ir bijis iesaistīts zinātniskajā sadarbībā ar projekta iesniedzēju, projekta vadītāju vai projekta galveno izpildītāju. Zinātniskā sadarbība ietver kopīgas zinātniskās publikācijas, sadarbību projektu iesniegumu sagatavošanā šim un citiem projektu konkursiem, kopīgu projektu īstenošanu u.c. sadarbības veidus;
3. eksperts pēdējo desmit gadu laikā ir bijis darba vadītāja–studenta attiecībās ar projekta vadītāju vai projekta galveno izpildītāju;
4. eksperts ir radniecības, laulības, svainības attiecībās vai netiešās personīgās attiecībās (piemēram, caur kolēģiem vai ģimenes locekļiem) ar projekta vadītāju vai projekta galveno izpildītāju;
5. eksperts var tieši vai netieši gūt finansiālu labumu projekta apstiprināšanas vai neapstiprināšanas gadījumā, kā arī var gūt finansiālu labumu no pieejas projekta pieteikumam/projekta vidusposma zinātniskajam pārskatam/projekta noslēguma zinātniskajam pārskatam;
6. ekspertam ir tagadnes vai pagātnes personīgais konflikts ar projekta vadītāju vai projekta galveno izpildītāju;
7. eksperts un projekta vadītājs vai projekta galvenais izpildītājs pēdējo trīs gadu laikā ir bijuši nodarbināti vienā organizācijā (tajā skaitā komitejā, redkolēģijā u.c. organizatoriskajās struktūrās).
[bookmark: _Toc328135496]2. Konfidencialitātes prasības
Piekrītot piedalīties konkursa projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanā, eksperts piekrīt ievērot šādas konfidencialitātes prasības:
1. jebkura informācija, ko Padome sniedz ekspertam, ir izmantojama tikai projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanai. Eksperts saņemto informāciju un sagatavotos vērtējumus nedrīkst nodot trešajām personām;
2. eksperts nodrošina, ka visa dokumentācija un informācija, kas attiecas uz izvērtēšanu gan papīra formātā, gan elektroniski, tiek glabāta droši un iznīcināta pēc izvērtēšanas procesa beigām;
3. eksperta vērtējumu nosūtīs projekta iesniedzējam, tādēļ vērtējums nevar saturēt nekādu informāciju par eksperta identitāti. 

3. Sankciju un drošības prasības
Piekrītot piedalīties konkursa projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanā, eksperts apliecina to, ka 
1. nav iekļauts sankciju sarakstos[footnoteRef:1].  [1:  Jāapliecina, ka ekspertam nav piemērotas starptautiskās vai nacionālās sankcijas, kā arī būtiskas finanšu tirgus intereses ietekmējošas Eiropas Savienības dalībvalsts vai NATO dalībvalsts noteiktās sankcijas, kuras ietekmē Līguma izpildi. Pārbaudi veic šādos avotos:
•	Finanšu izlūkošanas dienests: https://sankcijas.fid.gov.lv/sankciju-mekletajs;
•	EU Sanctions Map (Eiropas Savienības sankciju karte / rīks): https://www.sanctionsmap.eu/#/main;
•	US OFAC — Sanctions List Search Tool: https://sanctionssearch.ofac.treas.gov/.] 

2. ir NATO un/vai ES valsts pilsonis.
3. nesadarbojas ar Krieviju, Baltkrieviju un Ķīnu, nav iesaistīts šo valstu uzņēmumos, valsts pārvaldes, aizsardzības un drošības struktūrās. 
4. ka arī eksperta ģimenes locekļi, ar kuriem ir radniecības, laulības, svainības attiecības, nesadarbojas ar Krieviju, Baltkrieviju un Ķīnu, nav iesaistīti šo valstu uzņēmumos, valsts pārvaldes, aizsardzības un drošības struktūrās.
5. Ja mainās apstākļi, kas attiecas uz šā punkta 1., 2., 3., 4. apakšpunktu, par to nekavējoties informē Padomi. 
4. Informācijas neizpaušanas prasības
Piekrītot piedalīties konkursa projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanā, eksperts apliecina to, ka :
1. ir informēts par to, ka valsts pētījumu programmas “Aizsardzības inovāciju pētījumu programma”  ietvaros saņemtā informācija par grantu projektu pieteikumiem ir IEROBEŽOTAS PIEEJAMĪBAS informācija saskaņā ar Informācijas atklātības likuma 5. panta otrās daļas 3. punktu un7. panta piekto daļu, un apņemas to neizpaust. 

2. Ir brīdināts, ka par IEROBEŽOTAS PIEEJAMĪBAS informācijas neatļautu izpaušanu un citām nelikumīgām darbībām ar šo informāciju tiks saukts pie disciplināratbildības vai kriminālatbildības.


Es, 				 (eksperta vārds, uzvārds), iepazinos un izvērtēju visus minētos interešu konfliktus. Apliecinu, ka man nav interešu konflikta, apņemos ievērot iepriekš minētās konfidencialitātes prasības un neesmu iekļauts sankciju sarakstos, kā arī es un mani ģimenes locekļi atbilst šajā apliecinājumā izvirzītajām drošības prasībām. Apliecinu, ka apņemos ievērot informācijas neizpaušanas nosacījumu saskaņā ar Informācijas atklātības likuma 5. panta otrās daļas 3. punktu un 7. panta piekto daļu



Apliecinājums sagatavots elektroniska dokumenta veidā un parakstīts ar drošu elektronisko parakstu un satur laika zīmogu.

